Undervisningsplan for kristendom/Religion

Fagformål for faget:

Eleverne skal i faget religion tilegne sig viden og færdigheder om kristendommens historiske og nutidige sammenhæng samt andre religioner. Det vil gøre dem i stand til at forstå og forholde sig til de religiøse dimensioners betydning for livsopfattelsen hos det enkelte menneske og dets forhold til andre i et multikulturelt samfund/verden.

Undervisningen skal danne faglige kompetencer. Målet vil være, at de opnår personlig stillingtagen, som gør dem i stand til at tage medansvar og kunne handle i et demokratisk samfund.

Faget indeholder fire kompetenceområder (livsfilosofi og etik, bibelske fortællinger, kristendom og andre livsopfattelser), som bringes i spil i forhold til spørgsmålene: Hvad vil det sige at være menneske? Hvordan lever man bedst sit liv?

Indskoling

* **Livsfilosofi og etik:** Børnene skal tegne og fortælle om almindelig tilværelsesspørgsmål og etiske problemstillinger. F.eks. Liv, død, lykke lidelse, kærlighed og had, frihed og tvang, samt mening og tomhed i livet
* **Bibelske fortællinger:** Eleverne skal høre om de forskellige bibelske fortællinger fra det Gamle og Nye Testamenter. Samt lignelser fra det Nye Testamente. F.eks. Skabelsen, syndefaldet, Kain og Abel, Noahs Ark, Babelstårnet, Abraham og Isak, Jacob og Josef, Moses og udvandringen
* **Kristendom:** De skal have kendskab tilden kristen kirke og dens traditioner. Besøge den lokale kirke og præsten. Arbejde med kristen grundbegreber: skabelse, synd, skyld, tro, tvivl, barmhjertighed, tilgivelse, næsten, dom nåde.

Undervisningen varieres fortælling/oplæsning, skrive og tegne små historier eller fortolkninger af bibelske fortællinger, drama samt ekskursioner.

Mellemtrin

* **Livsfilosofi og etik:** Eleven skal kunne udtrykke sig nuanceret om grundlæggende tilværelsesspørgsmål og religiøse begreber skriftlig og mundtlig. Kendskab til andre religioners livsopfattelse, begreber og symboler.
* **Bibelske fortællinger:** kendskab til forskellen mellem Det gamle og Nye Testamente. Eleven har viden om problemstillinger i de centrale bibelske fortællinger, samt hvordan de kommer til udtryk i sprog, kultur før og nutiden.
* **Kristendom:** Kendskab til Kristendommens historie og udvikling, samt udbredelse. Kendskab til Matin Luther og hans betydning for den danske folkekirke. Eleven kan redegøre for betydningen af centrale grundbegreber i kristendommen

Udskoling

* **Livsfilosofi og etik:** Eleverne skal forholde sig til tilværelsesspørgsmål af eksistentielle og religiøse karakter. Der tages udgangspunkt i billeder og tekster. Gennemgang af forskellige filosoffer og etikkens idehistorie og et indblik i etiske traditioner.
* **Bibelske fortællinger:** Eleven skal kunne gengive de centrale fortællinger fra GT og NT. Der arbejdes især med billedlig udtryk og symbolik i fortællingerne. I den forbindelse skelnes der mellem almene og kristen forståelse af de bibelske tekster.
* **Kristendom:** Eleven kan forholde sig til kristendoms budskaber i hovedtræk. Kristendommen historiske betydning for religionen og samfundsudvikling, herunder folkekirkens betydning i Danmark
* **Ikke kristen religioner og andre livsopfattelser:** Eleverne skal opnå forståelse for andre kulturelle og religiøse livsopfattelser gennem indsigt i hovedtanker og problemstillinger i de store verdensreligioner. Eleverne skal have kendskab til religionerne og andre livsopfattelsers historiske betydning, samt kunne forholde sig til nutidige fremtrædelsesformer.